## TRAM d’Alacant va desplaçar 18,2 milions d'usuaris en 2023, el major registre de la seua història i un 37,04 % més que en 2022

*** La consellera Salomé Pradas ha destacat que “són resultats molt positius que demostren l'aposta de la societat i de la Generalitat pel transport públic”
* La línia 2, amb 7,1 milions de viatges, va ser la més utilitzada i Luceros, l'estació amb més trànsit, amb 3,3 milions de moviments
* FGV supera per primera vegada els cent milions, amb 108,7, un increment del 41,8 % i 32 milions de viatgers més que l'exercici passat**

TRAM d’Alacant va afavorir la mobilitat de 18.267.803 viatgers en 2023 per les quatre línies de tramvia, una de tren-TRAM i una de rodalia de la seua xarxa, el major registre dels seus 36 anys de servei a la província i un 37,04 % més que en 2022, la qual cosa suposa un increment de 4,9 milions d'usuaris d'un any a l'altre.

En el conjunt de Ferrocarrils de la Generalitat Valenciana (FGV), els desplaçaments realitzats l'any passat entre TRAM d'Alacant (18.267.803) i Metrovalencia (90.492.516) van superar per primera vegada en la història els cent milions, en concret 108.760.319, un 41,81 % més que en l'exercici anterior, la qual cosa significa un augment de 32 milions de moviments respecte a l'any anterior.

La consellera de Medi Ambient, Aigua, Infraestructures i Territori, Salomé Pradas, ha assenyalat que “es tracta de resultats molt positius que mostren que els alacantins estan apostant per l'ús del transport públic com a alternativa a altres mitjans més contaminants”.

Al seu torn, Pradas ha destacat que estes dades, que “marquen una fita en la història d'FGV i el TRAM d’Alacant, tenen també una relació directa amb les diverses mesures adoptades per la Generalitat per a afavorir el foment del transport públic autonòmic i fer front a la crisi econòmica i que, sense dubte, han comptat amb una gran acceptació de la societat valenciana”.

Els mesos amb més viatges de l'any passat van ser, per ordre, juny (1.830.227), juliol (1.766.459), agost (1.701.648), octubre (1.647.902), setembre (1.594.334),  novembre (1.542.567), maig (1.489.016),  desembre (1.485.490), abril (1.439.215), març (1.432.232), febrer (1.183.234) i gener (1.155.479).

Les dades reflectixen una mitjana diària de 50.048 clients al llarg de tota la xarxa de TRAM d’Alacant. La mitjana mensual s'eleva a 1.522.316 desplaçaments.

El dia amb més trànsit de l'any va ser el dia de Sant Joan, el 24 de juny, amb 102.852 passatgers, seguit del 23 de juny, amb 101.402 i el 22 de juny, amb 91.393 clients, les tres dates dins de les festes de Fogueres d'Alacant.

**La línia 2 i Luceros destaquen**

Per línies, en 2023 la que més persones usuàries va desplaçar va ser la línia 2, que unix Luceros amb Sant Vicent del Raspeig i va ser utilitzada per 7.166.920 viatgers; seguida de la línia 1, que comunica Luceros i Benidorm, i va aconseguir 3.756.759; la línia 3, que enllaça Luceros amb El Campello, 3.009.304; la línia 4, que unix Luceros amb Plaza La Coruña, va sumar 2.200.070; la línia 5, nexe d'unió entre Porta del Mar i Plaza La Coruña, va acumular 1.089.005; i la línia 9, que discorre entre Benidorm i Dénia, 1.045.745.

En el trànsit per estacions, Luceros una vegada més va liderar el rànquing, amb 3.303.792 viatgers. La van seguir Mercado, amb 2.023.189, i en tercera posició Benidorm, amb 1.153.385.

En la quarta posició es va situar Marq-Castillo, amb 1.091.068; en cinquena Sant Vicent del Raspeig, que va registrar 976.956 moviments, en sisé lloc es troba l'estació del Campello, amb 605.395; en seté lloc Bulevar del Pla, amb 540.340; en huitena posició Garbinet, amb 502.471; en novena Pintor Gastón Castelló, amb 465.551; i, en desena posició, La Goteta-Plaza Mar 2, amb 423.729 usuaris.

Fecha: 13/01/2024